CELEX: 62010FN0094
Language: mt
Date: 2010-10-04 00:00:00
Title: Kawża F-94/10: Rikors ippreżentat fl- 4 ta’Ottubru 2010 — Carpenito vs Il-Kunsill

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/41
            
         Rikors ippreżentat fl-4 ta’Ottubru 2010 — Carpenito vs Il-Kunsill
   (Kawża F-94/10)
   ()
   2011/C 13/81
   Lingwa tal-kawża: il-Franċiż
   
      Partijiet
   
   
      Rikorrent: Renzo Carpenito (Overijse, il-Belġju) (rappreżentanti: L. Levi u S. Rodrigues, avukati)
   
      Konvenuta: Il-Kunsill tal-Unjoni Ewropea
   
      Suġġett
   
   Talba sabiex jinżammu l-effetti tal-istqarrijiet ta’ remunerazzjoni kkontestati sal-adozzjoni ta’ regolament li jissostitwixxi, b’effett retroattiv, ir-Regolament tal-Kunsill (UE, Euratom) Nru 1296/2009, tat-23 ta’ Diċembru 2009, u sabiex jingħata rimedju għad-dannu finanzjarju u morali subit mir-rikorrent.
   
      Talbiet tar-rikorrent
   
   
               —
            
            
               iżżomm l-effetti tal-istqarrijiet tar-remunerazzjonijiet ikkontestati sal-addozzjoni ta’ regolament li jissostitwixxi, b’effett retroattiv, ir-Regolament Nru 1296/2009;
            
         
               —
            
            
               tikkundanna lill-Kunsill sabiex jirrimedja d-dannu finanzjarju subit mir-rikorrent permezz tal-ħlas ta’ somma li l-ammont tagħha tkun ekwivalenti għat-telf ta’ remunerazzjoni li jirriżulta mill-applikazzjoni manifestament illegali tar-Regolament Nru 1296/2009, ma liema ammont għandu jiżdied ir-rimbors tal-parti tas-sisa speċjali applikata kull xahar sa minn Jannar 2010 skont l-Artikolu 66a tar-Regolamenti tal-Persunal u li r-rata tagħha ġiet iffissata b’mod żbaljat fid-dawl ta’ dan ir-regolament; dan l-ammont huwa evalwat, bla ħsara għall-interpretazzjoni tat-Tribunal għas-Servizz Pubbliku, għal EUR 30 000;
            
         
               —
            
            
               tikkundanna lill-Kunsill sabiex jirrimedja d-dannu morali subit mir-rikorrent permezz tal-ħlas ta’ EUR 1 simbolika;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.